
O Volapiikaflens Valopo! 

In gased mula at, dil balid yegeda fa ,Albert Bernhard Theodor Sleumer': bo 
gudikun mastanas ettimik Volapuka < panotodon. Pamotom tin yel: 1876 in zif 
Deutanik: ,Osnabruck' asa son famula lestumabik. Agetom dugali in juls 
katulik, ed astudom in nivers difik nolavis filosopik, godavik, pukavik (Deu- 

tana-, Fransana-, Linglana- e Litaliyanapukis) e 
jenavi. Id adalilom spikadatidodis do got, Vona- 
Deutanapuk, Vona-Linglanapuk e Sanskrit, ed a- 
studom provansali. Adokukom un 1879 ad ,Dr. 
phil.' in niver to ,Tubingen' me dokikamapenot do 
dramats ela ,Victor Flugo'. Un 1901 adagetom ma- 
kotami saludik po kultanaseminar bijopik di ,Osna- 
bruck'. Poso du yels fol ajafom me lanikal e tid 
yunanefa. Tano aduinom tataxami pukavik in ni¬ 
ver di ,Bonn' ed adagetom diniti dokana godava. 
In dokikamapenot mo pads: 526 abejafom yegadi 
jenavik teorik do kekodad ad sin kemena. 

De 1907 ju 1925 avobom as tidal po lopatiddps ed adunom studatavis lu Ling- 
lan, Skotan, Lireyan, Brasilan, Luruguyan e Largantan. Un 1925 akoedom pan- 
sionon oki demii roinamalad. Pos dasaunikam malada okik adesinodom tavis 
mddamulik lu Litaliyan, Grikan, Turkan, Palastinan, Laguptan e Merop noludik 
e suludik. Sis yel 1892 abinom slopan a fodan fiedik Volapuka ela Schleyer. Po 
nivers difik, kb astebom de 1884 ju 1900, el Sleumer aplopom dub spikads e 
tidods ad slopukon pro Volapuk numi gretik studanas nolavajafudas valik. 
Donuamo avisitom datuvali in lod omik di,Konstanz'. Pos dead ela Schleyer tin 
1912 el Sleumer avedom cifal telid Volapukamufa. Un 1914 volakrig balid 
asplodiilon, kel alemtikon duni tio aliki gonti Volapuk. Poso, un 1929,,Sleumer' 
pavisitom fa ,Arie de Jong', kel ajonom ome revidamobis okik tefii puk obsik. 
Abaicedoy do Volapuk perevidol, keli obs it gebobs nutimo. TO tim at ju dead 
oka, el Sleumer alodom in zif: ,Bad Godesberg' len ,Rhein', ad supad obik in 
sut leigik, asa ob it. Ettimo sut at ye alabon nemi votik, efe sut: ,Florst 
Wessel', ma poedan komipalida ela ,SA' (,Sturmabteilung 
tatakamodot) netasogadimanas. 

Ladofiko glidom valanis: 

Do Masiat dobik e pats votik se rujenav relik. 

Fa,Albert Sleumer', se „Volapukagased pro Nedanapukans" 1939, nums: 4-6. 
o do balan Masiatas dobik plu kildegas, kels asiiikoms in yudanavol pos 



X X deadam Yesusa: Kristus, e kels lelolo nensekiko anepuboms, ed i no do 
Kristusitaan delas latik, ad kelan bib jonon, kedets sokol ospikons, ab do 
Leliviikal dobik votik, kel ya tin tim milyelas bii Kristus abitikom stabii ru- 
dasevadiikam as sanal menas, ed adagetom sekis nekredoviko lolofikis jlio iin tim 
obas. Posa ya ,Franz Cumont’ in ,Mysterien des Mythras’ (= Musters ela 
,Mithras’, ,Leipzig’ 1903 la ,Teubner’; dabiikot 2 ld 1910) ed tin tim nuik ,Hegglin’ 
e ,Sven von Hedin’ ijonoms sogodes gretik nolavanas e kulivanes ad ,Mitras’: 
litagod Liranik, kel adagetom tin tim primik kritanas i in vesiidan (Litaliyan, 
Fransan, Belgan, Rinan) lekredanis modik, ed abitikom as matedan namadik krita 
yunik, baonan: ,Anton von Ow’, kel alodom as nolavan privatik in kased: 
,Piesing’ in Bayan, igebadom yelis modik lifa okik ad vestigon rigadasamani ela 
,Mithras’: Masiat dobik: ,Hom’ se tim di ,Noah\ In kult „menagoda” at, keli 
afovom latikumo el „kult di ,Mithras’ ” , b.v. nedeadofasakram kiipadik komadon. 
In kult at men pegodol givom oki as zib lekredane okik, kel sekii atos posaludii- 
kon-la, si! pogodon-la. Tik ad balon oki binalo ko god binon vo susbaldik, e licin 
ata yumaton nendoto ko lifabim in parad. Rig vipa at ladala godilekredanik bo 
ebinon in rudasevadiikam. Baonan: ,von Ow’ nu blofom, das i „profetan”: ,Hom’ 
in polalekred oka elasumom tiki at, ed elebumom su at ciitodis oka. Klu nengideto 
jelodans vonagliigik difik lekreda kritik - bevii oms pato martiiran: ,Iustinus’ 
(f 163) - ecedoms gebofi et di ,Mithras’ ziipadi nemedik koarista; no asevoms, 
das gebof pagik et ya alabon baldoti yelas plu 2000! 

„Kim iifo voiko nu el ,Hom’ namadik a mifatik at binom-li?” reidan osakom*. 
Soasa el ,von Ow’ nunom in niidugot ad lebuk tikodaliegik oka: ,Hom, der falsche 
Prophet aus noachischer Zeit, eine religionsgeschichtliche Studie’ (= ,Hom’: 
profetan dobik timii ,Noah’. Stud relajenavik) edebom demti stigadam ad vestigs 
oka dani jikleudane valopo sevadike: ,Anna Katharina Emmerick’ de ,Dulmen’ 
(f 1824), kela visionis poedan leigo sevadik: ,Clemens Brentano' epenetom. 
Sevadiko ya el ,Joseph von Gorres’ lanagretik anemom in el ,Die christliche 
Mystik’ (= Mtisterav kritik) okik tin 1836/42 epubol (II, 348) visionis ela ,Em¬ 
merick' „volapeopi relik levemik”, ed alecedom timalogali at „visioni milagikiin, 
siamaliegiktin, staanikiin, letalaktikun a mu fakiikoli, kel foro seimopo efomon oki 
in suemamod miisterik somik”. Sekii kod at ozesiidos fiimiko ad lofon reidane 
setrati nemu brefiki se nuns tefii el ,Katharina Emmerick’, asa ats pepiibons fa 
kleudakleran: ,Schmoger’ ma penets fa ,Clemens Brentano’ iin yel: 1881 la 
,Pustet’* in ,Regensburg’ me tiad: ,Das arme Leben und bittere Leiden unseres 
Herrn Jesu Christi’ (= Lif miserabik e suf biedaliikol Sola obsik: Yesus Kristus). 
Us reidoy su pad: 21 e f.: 

„Aloegob golon eli ,Noah’: man baldik cilofik, in klotem vietik lunik, ini flukabima- 
fel, e kotulon bimis me neif bomik blegik. Lefog akomon foi om, in kel maged 
mena seimik apubon. El ,Noah’ akienom, ed alogob, das asuemom, das God avilom 

* steliil redik malon planis tefik su pad: 88. 

distukon vali, e das om amutom bumon bogi. Alogob, das ,Noah’ abinom vemo 
lugik do atos, ed alogob, das aplekom pardi ... Tano aloegob tevon omi ko famul 
omik se topad at lii Ian, ko latikumo el .Zoroaster’, nidastel, elifom. - Un tim et 
dajaf jeikik adabinon su taled. Mens adunons lesinodis valik, igo nenatikunis, ... 
Ajafons me lugodikult jemodikun, ed asteifons ad batodon i cilis ela ,Noah’. So el 
.Mosoch’: son ela Japhet’ a posson ela ,Noah’ < pasinukom, bi om, ven avobom 
su fel, idrinom vaeti plana semik, dub kel abrietikom ... El ,Mosoch’ avedom so 
(dub dulter) fat sona, kel panemom: ,Hom’. Ven oil pamotom, el ,Mosoch’ abegom 
blode okik: ,Thubal’ ad lasumon omi, dat jemod oka ablebonos klanik, ed el 
,Thubal’ adunom atosi sekii lof. Cil, ko sprotians e kaul slimavula: ,hom’, 
paseitom fa mot okik foi tanad ela ,Thubal’. Jiatan aspelof ad dageton dub atos 
gitati ad gerot oma; ab letuvatam abinon ya nilik, e dabin voma afinikon. El 
,Thubal’ alasumom cili lomu ok, ed aleadom dugalon omi in dom okik nes traton 
licini oma. So ajenos, das cil akomom ini rak. El ,Thubal’ agivom ome nemi vula: 
,Hom’, bi at as sevadovamal balik abinon la om (un tim et oils suvo panemons ma 
plans). Cil no penuludom me milig ab me vul pemaniotol. 1 2 Plan at dageton utopo, 
ko glofon lopio, vo geiloti mana; ab utopo, ko kripon, seglofon me sprotians ko 
tipots miidik, asa sparag; dil donik binon dufik. Pagebon as nuludot, ed as pla- 
adot miliga, ... Alogob plani at in rak ... I eli ,Hom’ alogob in rak. Cil at aseatom in 
bovad binii bimajal, e pifimatanom me skin in at... Ven ele ,Thubal’: son ela 
Japhet’, sa dies oma e dies bloda omik: ,Mosoch’, Ian palujonon fa el ,Noah’, lu 
kel osotons tevon, famul abinadon me posods deglul ... ,Noah’ alodom su belem 
vu el .Libanon’ e Kaukasan. Adrenom, iba alofom dafamuli ela ,Thubal’, kel 
abinon relofikum a gudikum 3 , ka votik. Alujonom ones topadi al noludalofud, ed 
abudom ones ad folon budedis Goda e sakrifi, ed abuedom promon ones, ad 
dakipon rafini licina, ed ad no migikon ko oils ela ,Cham’. I lafis u bebis slimavula 
agetons de om ... Mens abinons vemo joniks, alabons koli redilayelovik 4 . Ven 
,Thubal’ ko famuls tefik eleditom de ,Noah’, alogob, das cil et ela ,Mosoch’: el 
,Hom’, kel ikekomom ini rak, i abinom bevu ons. ,Hom’ ya abinom daulik. Alogob, 
das abinom latikumo go distik de votikans a gretik asa gian, vemo fefik a patana- 


1 Sinif nema: ,Mitra’ ii .Mithras’ binon ma el .Freiherr von Ow’: ..medan”; ma votikans: 

„flen”, ..lotidab”. No komadon in dils vonikiin vaastada, ab sio in liulabevobot un 300 bu 
Kristus pefinukol vaastada. El ,von Ow’ niludom, das kanomov-la binon godam ela .Thubal’ 
bibik: kalafat ela .Horn’. Paleplekom i as solagod (.Apollon’) e pamagulom as dabinan labii 
lils 1000 e logs 10 000. 

2 Nulud at abinon e binon dilo nog nu gebofik in lofudan ed in Frikop. Dankans, kels lodons in 
topad maradas len el ,Bahr el Abiad’, nuludons cilis oksik me vuls maradaplanas. Fa 
lasyantans* rizom dioskora* padigidon vemo. I rizom lotuda Lindanik binon nuludot veiitik. 
Pla plan: .horn’, kel no akomadon in Lindiin, lotud avedon us sumbol! Mun, kel i panemon 
.soma’ = ,hom’, ayumaton ma ced menas et ko benikam plana et. 

3 Atans abinons lariyans; vod at pefomon de el ,arya’ (in vaastad: , airya’, in Nula-Parsanapiik: 
,iran’, in kalt: ,eriu’, kusatifo: .erinn’) kel sinifon in Sanskrit ed in Liranapuk: nobans, 
klinans. in Larmeniyanapuk: namans u kuradans. 

4 Vod hebreyik: .Jephet’ (= .Iaphet’) sinifon: .jonik”. .Thubal’ e .Mosoch’ abinoms sons ela Japhet’. 

talik. Apolom klotemi manedafomik lunik ed akondotom asa kultan. Asoalukom 
oki ed alifadom neitis modik su somit belemabaka. Akupedom stelis, ed abejafom 
magivi, ed adagetom dub diab visionis, kelis akobopladom ad leod e lejon, dub 
kels atrubukom lejoni ela ,Henoch’. Dranal badik mota omik amigikon in om ko 
geredalejon klinik eia ,Henoch’ ed ela ,Noah’, keli cils ela ,Thubai’ afolons. El 
,Hom’ abiinom dub dasevadiikams e visions okiks flekis e planadis dobikis ini 
verat baldadik. Alukrutom ed astudom, akupedom stelis, ed alabom visionis, kels 
ajonons ome dacedis fa diab pimifomolis verata, kels seku sum oksik ko verat 
avedukons iejoni omik moti haretas. El ,Thubal’ abinom man gudik. Dajaf ela 
,Hom’ e iejon omik no aplitons omi, ed aliedukos omi, das balan sonas omik: fat 
ela .Dsemsyid’, aslopom eii ,Horn ’. 5 Alielob plonon omi: „Cils obik no binons 
balaliks, vilobos eblibon la ,Noah’!“ El ,Hom’ adagetom de slopans okik lestimi tio 
godofiki. Agevom ones lejoni, das God adabinom in fil . 6 Ajafikom i modo me vat 7 , 
e pato me slimavul, de kel idagetom nemi oka. Aplanom oni, ed aditibom oni 
lezalo asa nuludoti saludik e medini, sodas fino seku atos dun relik adavedon. 
Vaeti u buli ona apolom la ok in gef braunik, asa in mortir... El ,Hom’ no amatom, 
e no avedom vemo baldik. Alenunom visionis modik do deadam okik, kelis om it 
akredom. Ab alogob, das adeadom on mod jeikik; nos oma areton, bi neflen badik 
akesumom omi ko ok. Seku kod at slopans omik akredons, das om, asa el 
,Henoch’, pimoletirom in top saludik seimik. Fat ela .Dsemsyid’ patidom fa om; el 
.Horn’ agerukom ome lani oka, dat oplaikomos omi!... El .Dsemsyid’ pidugaiom 
vemo cadiko; abinom nebepenamoviko lifofik a spidofik, modo jafedikum a 
gudikum ka el .Horn’, kel plu abinom glumalik a stifik . 8 Aplagukom vemo lejoni e 
reli ela .Horn’, alaukom nog dinis difik, ed akupedom i modo stelis. Pop, kel 
asiopon omi, alabon ya „fili saludik”, ed amakon oki i ya me bidadamak”. 

- Fovot ofovon. 

5 Atan abinom .Vivasvat’ ii .Vivanhao’, kel i panemom: .Pinvengehani'. 

6 Vodemi penada bibik: II .Esdras’: IX, 7: „God iidugom eli .Abraham" se fil Kaldeyananas” el 
.Hmmerick' planof in mod at, das God emodugom omi se ,Ur’, kel sinifon „fili”, e das 
ejelodom so omi ta filikult. Pals ela .Abraham - ebinons-la cedii of pagans, ed .Abraham’ it i 
elabom-la la ok iin ciliip oka lugodamagotilis smalik. Gredati vemo veiitiki el .athravan’ 

(= filakultan) Liranik, ed el .purohita - (= kultan) Lindanik alabiiloms. God in fil panemon: 
,Agni’. In Lindan el ,raja’ (= reg) ed el .purohita - piteiloms de od sevarikumo, du in 
kultazilak vaastada dinits regik e kultanik pibalons. Braimakultan ifagom ad sekidiikon plinis 
de okans, ab parsiyanakultan giio abiegom foi dinit regik. 

7 Sevadik binon lestim, si! leplekam lugodikultik lulakas e flumedas sonemiko saludikas in 
Lindan. Medii ntiloget ini vataniv smufik lugodikultans asteifoms ad dageton staatis e 
visionis. 

8 Lefatals Godilekredik adeimoms in milk oksik kliiliko lestimi godofik; binos kludo 
suemovik, das tin tim fovik anebuikoms lo el .Horn - pleidalik a reigialik, e das atan fino 
amodriinom Godi it. Kalad glumalik ela .Horn - sevadiikon oki donuamo in tikodavol 
Lindanik, so in distukan: ,Civa Bhairava - , in .Viropaksa’, ,Ugra’, .Ganai'dana’, in el .Horna - 
la gondans. Tuvoy ye i in el ,Odin - elani .Horn’ noliidanik, kel binom leigiidabik ko el 
.Wuotan’ (= vutolan). 

Kredenakrig*. 

Fa ,Frank Roger’, ini VolapUk petradulol fa ,Hermann Philipps’. 

Top jenotas. 

El ,Royal Orchid Beach Resort’: lotidop lulstelulik* to ,Torremolinos’, Spanyan. 

Lukomip balid. 

Sakad davedon, ven liman bal tavasoga* Fransanik mosuemom mufilanogis valik de 
janedakreden*, sodas grup livodanas* Linglanik nelabon nogis, bi sekLi kod seimik 
botans binons zogaliks ad loldfukdn kredeni. Livodan bal Linglanik kripadom bei tab 
Fransananas ad geiikdn „dalabotis petifol”. Cedom, das „mens et no gitatons ad 
mufilanogis, bi lomo ga sio fidons te elis ,croissants’”. Fransanans bluvons e sagons, 
das oplonons do atos ed ovatalons „ta-tataki”. Grup Linglananas kipon lopo bovedi 
mufilanogas asa lefanoti, e fidons onis „on mod lestigadol”. Diinanef lotidopa no 
medon. Fransanans dobatons do mogs okas, e - zunolo - sludons ad mesiildn. 

Balan onas golom lii kreden, fulukom bovedi me sosits e garids, e jedom onis al 
tab Linglananas. Iba zeilam omik binon bosilo nekuratik, jiitots anik falons sui tab 
fagikum livodanas Rusanik. Atans leskanons, bi no vilons jafikon me feit vii tatatans 
Fransanik e Britanik. 

Rusanan bal golom lu tab Fransanik ad planon tikadopi okik, ab nen piik kobadik 
no kanoy baladikon. Jenofo dun Rusanana palecedon neflenik e pageon baiado. Ko jit 
me .yoghurt’ pesmivol, gegolom lu flens oka, mu vutiko. 

Fagao livodans Deutanik e Nedaniks kiipedons jenadi lolik; grinons do smilof dina- 
da at, e leigiipo bluvons, bi no plu riskons ad nilikon lu kreden demii dred ad reafon 
ini lukomip. 

Komip primikon e mapetikon. 

Rusanans steifiilons ad takediikon fleni pemiikiikol okas. Atan ye perom loliko okreigi 
oka, gegolom lu kreden e gleipom keni gretik. Fransanans sevons, das neplitikos 
ojenon, ab no kanons skeapon de tatak Rusanik: pos sekuns nemodik livodans 
Fransanik tel binons leluimiks me rojatavaet. Flens otanas leskaniko luvokadons, e 
stetons, das kondot so grobik binon nepotik. Rusanan ye no suemom vodis etanas, e 
cedom, das nofoy omi. 

Bi dunanef lotidopa buikon ad nelogadon, bal livodanas Nedanik cedom osi bligi 
okik ad natiikon takedi e leodi, biia dinad vedon-la lebadik. Ye, pla ad takediikon 
paletis distik, konflitikon ta valiks otas, ed Lin timiil skana dojoikom stuli. 

Atos jinon binon malet ad vemukon mekadis. Stuls modikum padojedons u pa- 
mojoikons mekado, e po flan Fransanik Linglanan jokon ta tab - desino-li u no? -, 
sodas vars, boviils e boveds dofalons glunio me lenoid; fidacans e drineds pase- 
sturons valopio. Tonad glata brekol pabeyubon as stigadam ad vemikon dinadi. 

As grup, Fransanans kil ronoms al tab Britanik e jokons ta on asa ram binu mens. 
Sek binon levemik: stuls e tabs modikuns jutons flanio, glun pategon me dins vala- 
sotik de janedakreden. In guls cema livodans de nets distik stanons e sumodons 
medu telefonoms mddigebovik , ' magodis e filmulis do konflit jenol, e seidetons otis 
po .Facebook’ e .Twitter’ sa kupets laifovik. Num vemikol posodas kiipalon ad 
nunodam sunadik jenetas at. Britanans gebons mobis dadik ad barikadon okis; 
votikans jelons okis podu tabs pedojoikol sekLi dred do utos, kel nog ojenon-la. Stul 
fliton da cem e drefon kapi Nedanana nenprlidik: viodab balid konflita mekadik at. 

* Steliil malon vodis dono paplanolis 

Unu tim brefiipikun magod kapa bludik papakon milna po ,Facebook’ e panunon 
votanes laidiko. Pla ad donufomdn reigi tikala, jenet at ye dunodon as katalit, kel 
stigadon kekomipanis ad gred balidfovik. 

Livodans Rusanik e Nedaniks jinons fomon fedi: tovadokobukons nuludotis de glun. 
Primo no klulos, va sukons dim's nog fidovikis, u vilons sabrulukon kaoti, plasif te 
vilons gevon okes fiimi, das olabons jedajiitotis* saidik. 

JLitam sLipik me fluks e harbats al „sekion” Fransanik kluliikon saki at. Livodans 
Fransanik stutu aniks miyufans Litaliyanik taedons tataki medu jutem binu boveds, 
bovtils e vars. Po flans bofik komipans golons poi daemeds pepriomol oksik. Jebs 
binu glat e bosin kodons kotadis e vunis plunaikis po palets valik. 

Britanans dadunons tataki. Primons me kafacin*, kel palejedon da lut e jokon 
dufofiko ta kap ji-Fransanana. Noe peviodof dub dref yega vetik, abi kaf hitik jutol 
se cin kodon hitadavunis* su logod e brads ofa. Timul lonadik at komipa kilon numi 
kupedanas fluma nenfinik nunas po .Facebook’ e ,Twitter’. 

Televidakvip balid rivon lotidopi, ab guvanef neleton oni. Busidacif lotidopa sagom, 
das jenot at binon dinad ninik, kel pobejafon baiado, e das televid e medads no 
gitatons ad nunodon do jenot, pato if vilons dunon atosi „on mod dastunialik* 
patedik okas”. Pladulans medadik* protestons ta ced biimicddik at tefu dunad okik e 
tadons, das ovatalons mesiilis, ba igo codadon. Viio kvips e nunodans valiks mutons 
blibon plodo su parkapiad lotidopa. 

Viio dinastad su komipop badikumon vifo. Grups distik steifiilons ad moblinon 
flenis peviodol okas se janedacem, ab konstatons, das diinanef elokofarmiikons* 
yarn's. Ba vilons viton, das konflit staanikon ini dils votik lotidopa. Kludo viods kanons 
palekalon te me dins in cem dabinols: somiks fe binons nemodiks. Bi no kanons 
skeapon, komipapalets vedons nog mekadikums, spelolo ad bemastikon votikis ed on 
mod at finukon komipi mogikuno suno. 

Feds jinons votikon, ven livodans Rusanik e Fransaniks kobukons e balons stokis 
oksik jedajutotas, kelos ogevon-la onis buadi tefu finakomip. Palets votik zogons; no 
suemons lolofiko desini komipolanas neflenik, e klu perons timi voladik. 

Finod. 

Asva mal semik pegivon, palets valik mufikons leigupo. Tabs e stuls - u rets otas - 
pagebons as jelads, du militans jutons al ods. Feds e balads valik no plu lonofons, 
ven krigans kobojokons. Neifs, foks, spuns, glata- e bosinajebs pagebons as vafs, e 
suno blud binon valopo e mikigon ko fivs rojatavaeta, kafa e miliga sui glun 
pesturols. Koaps efalol vifo pategons me pern yegas de janedakreden, sa sarvats, 
tabastofeds e kortens leluimiks. 

Livodan Fransanik gleipon yaki blovik, tabastofedi vietik e jiti brefaslivik* me blud 
luimdfol, e todiko seitom onis love stul peguukol somo, das logotons as netastan 
Fransanik. Onu Linglanan steifulom ad tiron donio sumboli nofik at, ab komipans 
Fransanik e Nedaniks - ba, bi stan Nedanik labon kolis leigik, do horitiko - donio- 
flapoms omi, bua eplopom. Du atos stofed vietik e yak blovik pastenons me blud 
oma. Ma nuns anik do atos po medads sogadik, kols zuik at ceinon stani Fransanik 
boso ad el ,Union Jack’ (stan Britanik). Disputoy dufofiko, va atos abinon desin voik 
Linglanana. 

Stans bofik - u stan bal in stads tel oka - vifo vedons magods, kels papakons 
suvikiino sis lunup. 

-> 

Komipans latik fino falons sui glun, u bi lefenons u seku vuns okas. Janedacem 
levemo evotikon - valopo koaps lujokol u nenmufiks seatons bevu defalots jafidamik 
e nejafidamiks e logoton as stilamagod*: vobot panana lienetilik. 

Flums nunas po .Facebook’ e .Twitter’ finikons supo - kuratikiino sumolo ad stad 
komipopa. Kupets fa posods plodu jenot ye lainiikomons on num levemik. 

Pos komip. 

Poldans e maladanatoods lukomons; televidakvips e calonunodans valik mutons 
luvon topi diseinu sef, dat kalans kanons dulnon vobi oksfk. Guvanef lotfdopa ai no 
nog notodon sagodi calofik. 

Vuo modot vemik nunas po medads sogadik lofons kiipetfs, planis e teoris. Samo 
„kredenakrig” at pabepenon as smala-mafadik* sam dinadas konflitagik tefu sogada- 
konom e bolit greta-mafadiks*, as magulot blesiratava-dustoda ma el .Guernica’ fa 
hlel Picasso, as baolet sperimantik nuladik, kel jonon mekadi lienetik volada krigagik 
nutimik, ud as lekanafom nulik mufajenadis, krigapledis e medadis sogadik ninadol. 

Po anans, kels peviodons te nevemiko, suno tikal natikon; vatalons sufolikosi e Ho 
okanons-la gaenaton de dranal oksik. Pu degtelans kosiikons ko ganetans e 
filmotafebads, spelolo ad selon filmotagitodis. Suno kiipons ye, das i votans vilons 
dunon otosi, e vataloy mesulis gitavik. 

Klulo komip telid kriga at dafomikon, kel atna ojenon lo codalef. 

Fino guvanef lotidopa notodon sagodi calofik. Me at te nunon lotidabes okik, das 
„seku dinads plodu flunamogs obsik janedakreden nonik odabinon adelo”. ■ 


Vodeds nekosomik anik in konotil lopik pegebols: 

brefaslivik kurzarmelig, short-sleeved, con manicas curte; 

dastunialik sensationslustern, sensationalist, de sensualismo; 

hitadavun Verbruhung, scald, escaldatura; 

janedakreden Fruhstucksbuffet, breakfast buffet, buffet de jentaculo; 

jedajutot Wurfgeschoss, missile, projectil; 

kafacin Kaffeemaschine, coffee dispenser, machina de caffe: 

kreden Bufett, buffet; 

livodan Urlauber (Tourist), tourist, tourista; 

lokofarmukon abschlielien, to lock, clauder per clave; 

lotidop lulstelulik Funf-Sterne-Hotel, five star hotel, hotel de cinque asteriscos; 

lujokon zucken, to twitch, mover se convulsivemente; 

mufilanogs Ruhreier, scrambled eggs, ovos miscite; 

pepriomol improvisiert, improvised, improvisate; 

pladulan medadik Mediensprecher, media representative, representante del media; 

smala-/gretamafadik klein-/grolimalf>stablich, small/large scale, super parve/grande scala; 

stilamagod Stillleben, still life, natura morte; 

tavasog Reisegruppe, tourist group, gruppo de touristas; 

telefonom modigebovik Smartphone; 

tikadop Standpunkt, viewpoint; puncto de vista. 



Nuns do Volapuk in Brasilan (fin). 

Se, Germania - Deutsche Zeitung fur Sao Paulo und Rio de Janeiro’. 
Liman Brasilanik Volapukagrupa po ,Facebook': ,Matheus Kaufmann' 
esedob redake yegedis anik se gased Deutanapukik:,Germania'. 

1889 gustul 3. 


Volapuk. Von Hrn. Canuto Thorman er- 
liielten wir ein von iUm aelbsl yerfassles und 
gedrncktes kleines Blatt, welches in Portugioaisch 
und Volapflk Mittheilungan bus dem jSbrlichen 
Namenayerzeichuias der neuen Mitglieder des Vo- 
Updkyerbsudea entbali und dieae neue Welt- 
sprache veranscbanlicbt. 


Volapuk. Egetobs de Sol: ,Canuto Thor- 
man’ penadi smalik fa om it pelautoli e pebii- 
koli, kel ninadon Portuganapiiko e Volapiiko 
nunis se nemalised alyelik limanas Vola- 
piikafeda e kel planon valemapiiki nulik at. 


1890 yanul 11. 


Australian. 

— Ia Brisbane, der Hauptstadt yon Queens¬ 
land, ist, nach der „Tagl. Rundschau”, „Der 
Prophet" in der Weltsprache, im Volapuk, auf- 
gefflhrt wordeu. Herr Nothmann, Sekret&r dea 
Volapukrereina zu Brisbane, hatte die Bearbeitung 
Qbernomaien. Dar seltsame kiinstlerische Ver- 
auch gelang rollkommen, die ina Volapuk ilber- 
tragene Usjerbeer’ache Oper erzielte einen rnll- 
atandigen Erfolg. 


Strcilop. 

- Gased: ,Tagl. Rundschau’ (= Banorem de- 
lik) nunedon, das lop: ,Der Prophet’ (= Pro- 
fetan) paplosenon Volapiiko to .Brisbane’: 
cifazif ela .Queensland’. Sol: .Nothmann’: 
sekretan Volapiikakluba to .Brisbane’ < ibe- 
vobom oni. Sperimant lekanik bisarik at 
eplopon lolofiko. Lop di .Meyerbeer’ ini 
Volapuk petradutol alabon benoseki vemik. ■ 


COGED KATULIK. 

Du konsil di 'Vaticano' un yels: 1962ju 1965 akonoy odes cogedi sokol. 

Rabinan rivon siili, e stunom: „Yudans nog votiks ga dabinons is!” 

„Si!” hiel Petrus sagom, „ed us, etflano, igo budans binons.” 

Tano, fo mon, hiel Patrus sagom: „Anu mutobs binon nelaodiks.” 

„Kikodo atos-li?” rabinan sakom. 

Hiel Petrus geon: „Etflanii mon katulans binons. Ai nog kredons, das te ons 
paletons isio.” ■ 


Plans tefii yeged: „Do masiat dobik e pats votik se rujenav relik”: 

* reidan osakom —> reidan sakom-la — is el Sleumer agebom futuratimi ad 
malon mogi ma geb in natapuks anik; 

* .Pustet’: nem dabukopa; 

* lasyantans: .Ashanti 1 : popatribut Vesiida-Frikopik; 

* dioskor: .yarn’ (harbat); 

* gondans: .Khonds 1 : popatribut Lindanik. 


Korakot tefii konotil in gased tobula su pad: 76 < po kedet kilid donao: 
spariments —> sperimants. 








